Aluehallintovirastojen hallinnollisten tehtävien kokoaminen

Valtiovarainministeriö asetti 29.10.2013 projektin valmistelemaan aluehallintovirastojen hallinnollisten tehtävien kokoamista. Projektin toimikausi on 1.11.2013 – 31.12.2014.

Projektin asettamispäätöstä täydennetään tehtävien ja organisoinnin osalta seuraavasti:

**Tehtävät** Projektissa tulee

* täsmentää tarvittavilta osin tehtäväjakoa kootun hallinnon ja virastokohtaisen hallinnon välillä 31.8.2014 mennessä
* kehittää toiminta- ja palvelumallia
* kuvata keskeiset hallinnon prosessit
* tunnistaa ja arvioida toimintojen kokoamiseen liittyvät keskeiset riskit (mm. vaarallisten työyhdistelmien muodostuminen)
* täsmentää vaikutusarvioita
* täsmentää kootun hallinnon ohjauksen menettelytavat
* täsmentää kootun hallinnon johtamisrakenne
* tehdä seuraavat selvitykset asiakirjahallinnon osalta:
	+ - yhden arkistonmuodostajan mallin mahdollisuudet aluehallintovirastoissa
		- asiakirja-aineiston pysyvän sähköisen säilytyksen edellytykset aluehallintovirastoissa
		- yhteen asianhallintajärjestelmään siirtymisen reunaehdot
* valmistella tarvittavat muutokset taloussääntöön
* selvittää sisältävätkö ehdotukset sellaisia hallinto- ja kehittämispalvelutyyppisiä tehtäviä, joiden kokoamisesta ei voida säätää valtioneuvoston asetuksella vaan toimivalta on ao. ministeriöllä 31.8.2014 mennessä
* avustaa valtiovarainministeriötä sijoittamisselvityksen tekemisessä
* valmistella säädösmuutokset siten, että asetusluonnos voidaan lähettää lausunnoille syyskuun 2014 aikana.

**Organisointi** Projektiryhmän tueksi toimeenpanovaiheeseen palkataan kaksi määräaikaista projektipäällikköä ajalle 1.7. - 31.12.2014. Toisen projektipäällikön tehtäväkuvaan kuuluu muutoksen henkilöstöasioiden valmistelu ja koordinointi. Toisen projektipäällikön tehtävänä on muutokseen liittyvien asioiden valmistelu ja koordinointi (pl. henkilöstöasiat) sekä uuden vastuualueen organisoinnin ja toiminnan suunnittelu yhdessä alatyöryhmien kanssa. Valtiovarainministeriö määrittelee projektihenkilöiden tarkemmat tehtäväkuvat. Projektihenkilöstön palkat maksetaan momentilta 28.40.01.

Projektiryhmä voi perustaa tarvittavan määrän alatyöryhmiä. Alaryhmiä ovat mm.

* henkilöstötyöryhmä
* taloustyöryhmä
* viestintäryhmä
* yleishallintotyöryhmä
* tietoyksikkötyöryhmä
* toimitila- ja materiaalihallintoyksikkö -työryhmä
* johdon tukitoiminnon suunnittelutyöryhmä

Alatyöryhmien tehtävänä on

* täsmentää tarvittavilta osin tehtäväjakoa kootun hallinnon ja virastokohtaisen hallinnon välillä 31.8.2014 mennessä
* kehittää toiminta- ja palvelumallia
* kuvata keskeiset hallinnon prosessit
* toimintojen kokoamiseen liittyvien keskeisten riskien (mm. vaarallisten työyhdistelmien muodostuminen) tunnistaminen ja arviointi
* täsmentää vaikutusarvioita

Yleishallintotyöryhmä tekee lisäksi seuraavat selvitykset:

* yhden arkistonmuodostajan mallin mahdollisuudet aluehallintovirastoissa
* asiakirja-aineiston pysyvän sähköisen säilytyksen edellytykset aluehallintovirastoissa
* yhteen asianhallintajärjestelmään siirtymisen reunaehdot

Taloushallinnon alatyöryhmä valmistelee tarvittavat muutokset taloussääntöön.

Alatyöryhmät muodostetaan aluehallintovirastojen hallintotehtäviä tekevistä henkilöistä siten, että kaikkien aluehallintovirastojen edustus turvataan jokaisessa alatyöryhmässä. Lisäksi alatyöryhmiin kutsutaan asiantuntijajäseniksi vastuualueiden edustus sekä henkilöstö- ja taloustyöryhmiin Palkeitten edustaja.

Liikenne- ja kuntaministeri Henna Virkkunen

Ylijohtaja,

osastopäällikkö Päivi Laajala

Jakelu Projektiryhmä

Tiedoksi Liikenne- ja viestintäministeriö

Työ- ja elinkeinoministeriö

Sisäministeriö

Opetus- ja kulttuuriministeriö

Maa- ja metsätalousministeriö

Sosiaali- ja terveysministeriö

Ympäristöministeriö

Valvira

Evira

Maaseutuvirasto

Kilpailu- ja kuluttajavirasto

Tukes

Aluehallintovirastot

Ahvenanmaan valtionvirasto

Aluehallintovirastojen ohjausryhmä

Aluehallintovirastojen tulosohjaustyöryhmä